**A Canvas keretrendszer használata a gyakorlatban**

Műhely az ELTE oktatói részére

5 x 45 perc

**A kurzus célja:**

A képzés során a résztvevők megismerik a Canvas oktatói funkcióit. Azoknak ajánljuk a képzést, akik már a Canvas alap funkcióit ismerik (tudnak fájlokat feltölteni, feladatokat és teszteket létrehozni; kommunikációs csatornákat létrehozni és hatékonyan működtetni), de szívesen megismernék a rendszerben rejlő további lehetőségeket (különböző tevékenységek módszertani használata, képek és videók beágyazása, alternatív értékelési lehetőségek, csoportmunka, kérdésbank létrehozása, importálása és exportálása, kurzusok másolása).

A képzés az MS Teams felületen zajlik online.